FELHÍVÁS TÜZELŐSEGÉLY IGÉNYLÉSÉRE

Tisztelt Lakosság!

Az önkormányzat az egyes szociális ellátásokról és szolgáltatásokról szóló 12/2021.(V.14.) számú rendelete alapján biztosít tűzifát a szociálisan rászoruló családok számára. Ennek értelmében rendkívüli települési támogatás keretén belül természetbeni juttatásként nyújtható a tüzelősegély.

A rendelet alapján támogatásban az a személy részesíthető

* akinek családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 150%-át (42.750 Ft-ot),
* indokolt esetben, így különösen gyermekét egyedül nevelő szülő, három és többgyermekes család, tartósan beteg vagy egészségileg károsodott gyermeket nevelő szülő esetében családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 190%(54.150 Ft-ot),
* különös méltánylást érdemlő esetben családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének a 300 %-át, amely 85.500 Ft.

A tüzelősegély ugyanazon lakott ingatlanra csak egy jogosultnak állapítható meg, függetlenül a lakásban élő személyek és családok számától.

A kérelmeket a helyi szociális rendelet melléklete szerinti nyomtatványon lehet benyújtani a Zalaszentgróti Közös Önkormányzati Hivatalban személyesen, vagy postai úton. A kérelmekről Zalaszentgrót Város Önkormányzat Képviselő-testületének Szociális Bizottság várhatóan a 2022. októberi ülésén dönt. Az igényléshez szükséges formanyomtatvány a Zalaszentgróti Közös Önkormányzati Hivatal Szociális Osztályán kérhető, továbbá a honlapról letölthető (Ügyintézés/Hivatal/Hatósági Ügyek/Szociális Ügyek).

A benyújtás határideje **2022. október 15.**

Ügyfélfogadás:

Hétfő, csütörtök: 8:00-12:00, 13:00-15:00 óráig,

Kedd, péntek: 8:00-12:00

Zalaszentgrót Város Önkormányzata